Document ID: /roh_data/filtered/fineweb-2-filterrobots_roh.jsonl.gz/34105

Per ils dabuns tar las cassas da pensiun duai dar l'onn che vegn tuttina bler tschains sco fin uss. Il Cussegl federal ha decidì, ch'il tschains resta era il 2021 tar 1%.
La fin d'avust aveva la cumissiun federala per il provediment professiunal cusseglià al Cussegl federal da sbassar il tschains minimal. A la cumissiun fan part las segiradas ed ils partenaris socials. Enstagl dad 1% avessi dà tenor questa proposta be 0,75 pertschient tschains.
Uss saja il Cussegl federal dentant vegnì infurmà ch'i na fetschia betg da basegn d'examinar il tschains minimal per il provediment professiunal, scriva il Cussegl federal en ina communicaziun.
Segiradas n'èn betg cuntentas
Betg cuntent cun questa decisiun èn la segiradas svizras. En in'emprima reacziun scriva l'Associaziun da las segiradas svizras, ch'il tschains minimal saja vinavant memia aut. Tenor las segiradas stuess quel esser tar 0,25%. Cuntents cun la decisiun dal Cussegl federal vegnan percunter ils sindicats ad esser.
Ord l'archiv: